पाएं अपने शहर की ताज़ा ख़बरें और फ्री ई-पेपरडाउनलोड करें
भास्कर न्यूज , जालंधर। हैप्पी फॉरेक्स पर ईडी के पहले छापे में एक करोड़ से अधिक रुपए मिले थे। चार महीने में दूसरी बार रेड होने का सीधा सा मतलब है कि अभी भी कारोबार बदस्तूर जारी था। सूत्र बताते हैं कि पिछले एक साल में इस फर्म ने एक हजार करोड़ रुपए की ब्लैक मनी को व्हाइट किया था। इस मोटी कमाई ने ही उसे ईडी की नजरों में चढ़ा दिया। ब्लैक मनी को व्हाइट करवाने में जालंधर और लुधियाना के कुछ एक्सपोर्टर भी हैं। जांच में अमृतसर के कुछ व्यापारियों का नाम भी आ रहा है। यह एक्सपोर्टर रेडीमेड, गर्म कपड़े, हैंडटूल्स व स्पोट्र्स के कारोबार से जुड़े बताए जा रहे हैं।
कोड पर होता है गोलमाल :
काली कमाई का सारा गोलमाल कोड पर ही होता है। इसलिए ईडी ने पूरे नेटवर्क की जड़ तक पहुंचने के लिए ओवरसीज जांच शुरू करवाई है। यह पता लगाया जा रहा है कि कौन से एक्सपोर्टर के बैंक खाते में विदेशी पैसा कारोबारी पैसे के तौर पर आया था। ईडी को सेंट्रल टाउन की कोठी से जो दस्तावेज मिले, उनमें भी कोड लगे हुए हैं। इसे डीकोड किया जा रहा है। टीम लगातार हैप्पी फोरेक्स पर नजर रख रही थी। पहले छापे में बड़ी रकम जब्त हुई, तो दूसरे छापे में दस्तावेज। तब भी हैप्पी के भाई बिट्टू को नोटिस जारी किया गया था। पर वह पेश नहीं हुआ।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn